कठुआ में आठ वर्षीय बच्ची से गैंगरेप और हत्या में नए खुलासे के बाद देशभर में व्यापक स्तर पर विरोध प्रदर्शन हो रहे हैं. बीजेपी और पीडीपी गठबंधन में भी इस घटना की वजह से दरारें बढ़ीं हैं. जम्मू-कश्मीर के दो मंत्रियों ने अपने पद से इस्तीफा दे दिया है. बीजेपी के मंत्री चंद्र प्रकाश गंगा और लाल सिंह ने अपना इस्तीफा बीजेपी के प्रदेश अध्यक्ष सत शर्मा को सौंप दिया है. सूत्रों के मुताबिक मुख्यमंत्री महबूबा मुफ्ती ने बीजेपी से कहा था कि वह दोनों मंत्रियों को हर हाल में हटाए.